Topiary B&B | LekkeSlaap
Dié luukse gastehuis bied gerieflike akkommodasie aan gaste wat in Middelburg kom kuier. Dit is 'n uitstekende opsie vir reisigers wat na dié deel van Mpumalanga reis. Middelburg is gerieflik geleë, omtrent halfpad tussen die OR Thambo Lughawe en die Krugerwildtuin en net 'n paar uur se ry van Pretoria af.
Die gastehuis is pragtig ingerig en daar is verskeie kamers om van te kies, asook 2 selfsorg-eenhede vir langer verblyftydperke. Al die kamers het en suite-badkamers, verwarmers, elektriese komberse, plafonwaaiers en gehalte-perkallinne. Koffie- en teemaakgeriewe is in al die kamers beskikbaar en elke kamer het ook sy eie yskas, mikrogolfoond en 'n TV met sekere DStv-kanale. Bykomende geriewe sluit veilige parkeerplek, 'n wasgoeddiens, WiFi en 'n swembad in.
Topiary Guesthouse is oorkant die Middelburg Buiteklub en Gholfbaan geleë. Middelburg is bekend vir sy fauna en flora asook sy geskiedkundige en kulturele besienswaardighede. Die area is 'n toevlugsoord vir natuurliefhebbers wat hou van voetslaan, bergfietsry, visvang, kunsvlieghengel, kampeer, perdry of 4x4-roetes.